**RADVILIŠKIO GRAŽINOS PAGRINDINĖS MOKYKLOS DIREKTORIAUS**

**2017 METŲ VEIKLOS ATASKAITA**

* 1. **Įstaigos pristatymas:**
	2. Radviliškio Gražinos pagrindinė mokykla, Gražinos g. 8, 82132, Radviliškis, (8 422) 53 711, info@grazinosmok.lt, grazinosmokykla.
	3. Direktorius Laisvūnas Vaičiūnas, II vadybinė kategorija, 24 m.
	4. **Įstaigos darbuotojai**:

|  |  |  |
| --- | --- | --- |
| Administracijos darbuotojai | Specialistai | Pagalbinis personalas |
| 3 | 64 | 24 |

* 1. **Įstaigos suteiktų paslaugų gavėjai:**

|  |  |  |
| --- | --- | --- |
| Paslaugų gavėjai Laikotarpis  | 2017-01-01 | 2017-12-31 |
| Mokinių skaičius | 562 | 583 |
| Soc. remtini | 185 | 153 |
| Spec. poreikių | 99 | 166 |
| Lavinamosios klasės | 36 | 38 |

1.5.**Finansavimo šaltiniai: 2017 m.**

|  |  |
| --- | --- |
| Finansavimo šaltiniai (tūkst. €) | Lėšos (tūkst. €) |
| **1. Savivaldybės biudžetas** | **1185,0** |
| 1.1. Savivaldybės biudžeto lėšos | 325,8 |
| 1.2. Valstybės biudžeto specialiosios tikslinės dotacijos lėšos | 850,3 |
| 1.3. Biudžetinių įstaigų pajamos | 8,9 |
| **2. Kiti šaltiniai** | **3,3** |
| 2.1. ES paramos lėšos | - |
| 2.2. Valstybės biudžeto lėšos | - |
| 2.3. Paskolos lėšos | - |
| 2.4. Kitų finansavimo šaltinių lėšos (parama ir kt.) 2% LPF | 3,3 |

* 1. **Biudžeto išlaidos:**

|  |  |  |  |  |  |  |
| --- | --- | --- | --- | --- | --- | --- |
| **Išlaidų ekonominės klasifikacijos kodas** | **Išlaidų pavadinimas** | 1.1. Savivaldybės biudžeto lėšos (AL) | 1.2. Valstybės biudžeto specialiosios tikslinės dotacijos lėšos (MK) | 1.2. Valstybės biudžeto specialiosios tikslinės dotacijos lėšos (Dotacinės) | 1.3. Biudžetinių įstaigų pajamos (SP) | Iš viso: |
| **2** | **1** |  |  |  |  | **Darbo užmokestis ir socialinis draudimas**  | **167,0** | **706,5** | **56,0** |  | **929,5** |
| **2** | **2** |  |  |  |  | **Prekių ir paslaugų naudojimas** | **158,8** | **27,5** | **18,6** | **8,9** | **213,8** |
| 2 | 2 | 1 | 1 | 1 | 1 | Mityba  |  |  |  | 1,6 | **1,6** |
| 2 | 2 | 1 | 1 | 1 | 2 | Medikamentai (ir darbuotojų sveikatos tikrinimas)  | 0,1 |  |  |  | **0,1** |
| 2 | 2 | 1 | 1 | 1 | 5 | Ryšių paslaugos | 0,8 | 0,5 |  |  | **1,3** |
| 2 | 2 | 1 | 1 | 1 | 6 | Transporto išlaikymas |  |  |  |  | **0,0** |
| 2 | 2 | 1 | 1 | 1 | 7 | Apranga ir patalynė  |  |  |  |  | **0,0** |
| 2 | 2 | 1 | 1 | 1 | 8 | Spaudiniai  | 0,5 | 6,1 |  |  | **6,6** |
| 2 | 2 | 1 | 1 | 1 | 10 | Kitos prekės | 21,3 | 11,0 | 13,9 | 2,8 | **49,0** |
| 2 | 2 | 1 | 1 | 1 | 11 | Komandiruotės (transporto, apgyvendinimo, ryšio ir kitos komandiruotės išlaidos) | 0,3 |  |  |  | **0,3** |
| 2 | 2 | 1 | 1 | 1 | 15 | Ilgalaikio materialiojo turto einamasis remontas  | 18,8 |  |  |  | **18,8** |
| 2 | 2 | 1 | 1 | 1 | 16 | Kvalifikacijos kėlimas | 0,1 | 1,6 | 0,1 |  | **1,8** |
| 2 | 2 | 1 | 1 | 1 | 20 | Komunalinės paslaugos | 47,9 |  | 3,0 |  | **50,9** |
| 2 | 2 | 1 | 1 | 1 | 30 | Kitos paslaugos | 69 | 8,3 | 1,6 | 4,5 | **83,4** |
| 2 | 7 |  |  |  |  | socialinės išmokos (pašalpos) | 0,0 | 0,0 | 33,7 | 0,0 | **33,7** |
| 2 | 7 | 2 | 1 | 1 | 1 | Socialinė parama pinigais  |  |  | 33,7 |  | **33,7** |
| 2 | 8 |  |  |  |  | Kitos išlaidos | 0,0 | 0,0 | 0,0 | 0,0 | **0,0** |
| 2 | 8 | 1 | 1 | 1 | 2 | Kitiems einamiesiems tikslams  |  |  |  |  | **0,0** |
| **3** | **1** |  |  |  |  | **Materialiojo ir nematerialiojo turto įsigijimo išlaidos** | **0,0** | **8,0** | **0,0** | **0,0** | **8,0** |
| 3 | 1 | 1 | 3 | 1 | 2 | Kitos pastatai ir statiniai |  |  |  |  | **8,0** |
|  |  |  |  |  |  | **Iš viso:** | **325,8** | **742,0** | **108,3** | **8,9** | **1185,0** |

1. **Įstaigos tikslai, veikla ir rezultatai.**

2017 metų veiklos programa buvo parengta, remiantis mokyklos strateginiu planu 2014-2018 metams. Buvo numatyti šie tikslai ir uždaviniai:

Tikslas:. Siekti aukštesnės mokymosi kokybės keliant mokinių mokymosi motyvaciją ir gerinant mokymosi aplinką.

Uždaviniai:

Tobulinti pedagoginės bendruomenės patirtinį mokymąsi, orientuotą į mokinio mokėjimo mokytis kompetencijos pažangą.

Aktyvinti mokymąsi be sienų, ne mokykloje, virtualioje aplinkoje, ugdydami šiuolaikiniam gyvenimui aktualias kompetencijas, stiprinant ekologinę sampratą.

Tobulinti mokinio įsivertinimo sistemą, skatinančią atsakomybę už savo pasiekimus ir pažangą.

Tikslas: Įgyvendinti pamatuotą, kokybišką ir lygiateisį įtraukųjį švietimą, stiprinant įvaizdį „mokykla visiems“.

Uždaviniai:

Plėtoti švietimo pagalbos galimybes, siekiant mokinių pasiekimų gerinimo ugdymo procese

Plėtoti ugdymo būdų įvairovę, įvairiems mokiniams sudarant galimybę karjeros pasirengimui ir integracijai į visuomenę

Tikslas: Besimokančios organizacijos tobulinimas.

Uždaviniai:

Inspiruoti mokytojų tarpusavio bendradarbiavimą, skatinant jų teigiamą požiūrų į iniciatyvas ir inovacijas.

Skatinti bendruomenės pasidalytos lyderystės ugdymą, siekiant nuolatinės pažangos įvairiose mokyklos srityse

Plėtojant mokyklos vadovų ir mokytojų profesines kompetencijas sėkmingam mokyklos strateginių tikslų įgyvendinimui.

2016 m. gruodžio mėn. atlikę platųjį auditą buvo pasirinkta giliau nagrinėti 4 srities „Vadyba ir lyderystė“ 4.1.2. rodiklį „Lyderystė“.

Tikslo (siekti mokymosi kokybės keliant mokinių mokymosi motyvaciją ir gerinant mokymosi aplinką) įgyvendinimas buvo atliekamas pirmiausia tobulinant pedagoginės bendruomenės patirtinį mokymąsi, orientuotą į mokinio mokėjimo mokytis kompetencijos pažangą. Pradėtas rengti aprašas „Pedagogo geroji patirtis – kokybiško ugdymo garantas“, kuriame aptartos bendrosios sąvokos ir strategijos: integruota pamoka, atvira pamoka, pamoka alternatyvioje aplinkoje, stebimų pamokų imtis, vertinimo protokolas, informacinis lapas ir kt. Dalis mokytojų vedė atviras pamokas, orientuotas į mokinių mokymąsi, susietą su gyvenimo patirtimi, bei dalijosi gerąja patirtimi, novatoriškais darbo metodais. Visus metus buvo kaupiama medžiaga mokytojų posėdžiui „Mokytojų mokymasis ugdymo gerinimui – patirtinio mokymo(si) esmė“, kurio metu (2018 metų vasario mėn.) numatoma dalintis gerąja darbo patirtimi, tobulės mokytojų kompetencijos.

Aktyvindami mokymąsi be sienų, ne mokykloje, virtualioje aplinkoje, ugdydami šiuolaikiniam gyvenimui aktualias kompetencijas, stiprindami ekologinę sampratą, vis dažniau (vieną, du kartus per pusmetį) mokytojai organizuoja formalųjį ugdymą alternatyviose aplinkose: muziejuose, gamtoje, istorinėse vietose, saugomų teritorijų lankytojų centruose, įvairiose įstaigose, organizacijose ir kitose mokymuisi tinkamose erdvėse

Tobulinant mokinio įsivertinimo sistemą, skatinančią atsakomybę už savo pasiekimus ir pažangą, buvo atliktas tyrimas „Dėl mokinių asmeninės pažangos stebėjimo, fiksavimo, pagalbos mokiniui teikimo tvarkos aprašo efektyvumo“. Apklausus mokinius ir mokytojus, buvo įvertintas vaiko pažangos stebėsenos fiksavimo būdų tikslingumas ir efektyvumas, tęstinumas. Klasių vadovai vieną kartą per mokslo metus organizavo susitikimą su mokiniu ir jo tėvais/globėjais bei individualiai aptarė mokinio pasiekimus, pažangą, todėl mokinys galėjo objektyviai numatyti tolimesnius mokymosi žingsnius, priėmė atsakomybę už savo pasiekimus. Mokinių tėvai/globėjai, bendraudami ir bendraudami su dalykų mokytojais, vieną kartą per mokslo metus aptarė vaiko mokymosi pasiekimus, susitarė dėl vaiko ugdymosi pažangos. O kiekvienas klasės vadovas kartą per pusmetį su mokyklos administracija ir dalykų mokytojais aptarė savo ugdytinių asmenybės brandą, individualias galimybes atitinkančius mokymosi pasiekimus ir nuolatinę ugdymosi pažangą.

 Siekdami tikslo įgyvendinti pamatuotą, kokybišką ir lygiateisį įtraukųjį švietimą, stiprinant įvaizdį „mokykla visiems“, pedagogai plėtojo ugdymo būdų įvairovę, įvairiems mokiniams sudarė galimybę karjeros pasirengimui ir integracijai į visuomenę: organizavo neįgaliųjų paminėjimo dieną, Lietuvos mokinių su negalia piešinių parodą "Mažais žingsneliais Kalėdų link". Taip pat buvo suorganizuotos dvi sporto šventės mokyklos specialiųjų lavinamųjų klasių mokiniams ir jų tėvams. Vyko kūrybinės dirbtuvės „Velykų kiškučio kelionė“ rajono specialiųjų lavinamųjų klasių mokiniams. Dienos centras „Meleta“ bendradarbiavo su Dienos užimtumo skyriumi. Buvo suorganizuota „Meletos“ lankytojų išvyka į Dienos užimtumo skyrių. Mokiniai susipažino su dienos užimtumo skyriaus veikla, su galimybėmis tęsti ugdymąsi baigus mokyklą. Bendradarbiaudami pradinio ugdymo ir dalykų mokytojai su specialiųjų klasių mokytojais vieną kartą per metus organizavo pamokas specialiosiose klasėse. Plėtodama švietimo pagalbos galimybes, siekiant mokinių pasiekimų gerinimo ugdymo, mokyklos komanda dalyvauja respublikiniame gabių mokinių projekte, kuria mokinių akademinių gebėjimų atpažinimo ir vertinimo instrumentus bei metodines priemones, kurios padeda identifikuoti ir įvertinti vaiko gebėjimus.

Įgyvendinant tikslą – besimokančios organizacijos tobulinimas -, skatinant bendruomenės pasidalytos lyderystės ugdymą, siekiant nuolatinės pažangos įvairiose mokyklos srityse, buvo atnaujinta mokyklos savivaldos struktūra, todėl organizuojama veikla vyksta efektyviau. Inspiruojant mokytojų tarpusavio bendradarbiavimą, skatinant jų teigiamą požiūrių į iniciatyvas ir inovacijas, direktoriaus įsakymu buvo suformuotos iniciatyvių mokyklos bendruomenės narių grupės kurios parengė priemonių planus, skirtus miesto ir mokyklos jubiliejams paminėti. Bendruomenė gausiai dalyvavo Radviliškio miesto jubiliejaus šventinėje eisenoje ir išsiskyrė susitelkimu, stiprinančiu mokyklos įvaizdį, išradingumu įgyvendinant pristatymo idėją, išmintingą bendruomenystės puoselėjimą. Net kelis mėnesius vyko pasiruošimas keturiasdešimtajam mokyklos jubiliejui. Miesto bendruomenei buvo pristatytas straipsnis „Keturi ieškojimų dešimtmečiai - siekis priimti šiuolaikinio pasaulio iššūkius ir juos nugalėti (Gražinos pagrindinė mokykla švenčia keturiasdešimtmetį)“ bei lankstinukas, išsamiai supažindinę su mokyklos istorija ir dabartimi. Iniciatyvinė grupė mokyklos bibliotekoje – informaciniame centre organizavo susitikimą „Apglėbkime vieni kitus prisiminimų skraiste“ su mokytojais senjorais. Buvę mokyklos mokiniai sugrįžo į mokyklą pasidalinti savo patirtimi, pabendrauti su mokyklos mokiniais ir vesti jiems savo sėkmės pamoką. Iniciatyvių mokytojų grupė apklausė mokyklos bendruomenę, buvusius mokytojus bei mokinius ir išryškino ypač sėkmingai dirbančius buvusius mokyklos auklėtinius, asmeniškai bendravo su kiekvienu iš jų – taip atsirado Sėkmės istorijų galerija. Pradinių klasių tėvai buvo pakviesti į nuotaikingą renginį – vakaronę. O jubiliejaus minėjimo diena prasidėjo Šventomis mišiomis parapijos bažnyčioje, vėliau vyko buvusių mokinių susitikimai su mokytojais ir buvusiais klasės draugais, atidaryta buvusių mokinių bei mokytojų kūrybos darbų paroda, vyko iškilmingas minėjimas ir koncertas Kultūros centre. Plėtojant mokyklos vadovų ir mokytojų profesines kompetencijas sėkmingam mokyklos strateginių tikslų įgyvendinimui, buvo patobulintos pedagogų savianalizės anketos, todėl mokytojai reguliariai įsivertina savo metodinę praktinę veiklą. Pedagoginė bendruomenė tikslingai dalyvauja virtualioje erdvėje vykstančiuose kvalifikacijos kėlimo kursuose.

**SSGG ANALIZĖ**

|  |  |  |  |  |
| --- | --- | --- | --- | --- |
| **Veiklos sritis** | **Stipriosios pusės** | **Silpnosios pusės** | **Galimybės** | **Grėsmės** |
| Rezultatai | Mokykloje nuolat analizuojami apibendrinti, susumuoti atskiro ugdymo(si) laikotarpio ar ugdymo pagal tam tikrą programą rezultatai.Daugumos mokinių ugdymo(si) pasiekimai atitinka Bendrosiose ugdymo programose keliamus tikslus ir mokykloje besimokančių mokinių galias. Mokiniai pagal savo galias išmoksta naujų dalykų, įgyja kompetencijų bei gebėjimų. | Mažas dalies mokinių ugdymo(si) sėkmingumas siekiant aukštesnių rezultatų.Dalies mokinių nepakankami savarankiško darbo bei įsivertinimo įgūdžiai.Daugėja mokinių, turinčių sveikatos sutrikimų. | Mokymas kitose aplinkose ir ne pamokų forma, o projektine ar kitokia mokiniams patrauklia veikla keltų mokinių mokymosi motyvaciją ir didintų asmeninę pažangą.Galimybė taikyti papildomą individualią pagalbą silpnai besimokantiems, daug pamokų praleidusiems, atvykusiems iš kitų mokymosi įstaigų mokiniams (iš Bendrųjų ugdymo planų skiriamos valandos pamokoms-konsultacijoms).Individualūs susitikimai su mokiniais ir jų tėvais dėl ugdymosi aptarimo padėtų savalaikiai išspręsti pažangumo, elgesio problemas ar paskatintų tolesnį pažangos siekį.Pačių mokinių įsivertinta ir suprasta pažanga skatins tolesnę mokymosi motyvaciją. | Mažėja tėvų atsakomybė, didėja tėvų abejingumas vaikų mokymosi rezultatams. Didžioji atsakomybės dalis tenka pedagogams*.*Mokinių emocijų ir elgesio problemų dažnėjimas.Dalis mokinių nesugeba realiai įsivertinti savo ugdymosi rezultatų. |
| Ugdymas(si) ir mokinių patirtys | Keldami ugdymo tikslus, mokytojai atsižvelgia į mokinių asmeninę, socialinę ir kultūrinę patirtį, jų gyvenimo ir mokyklos veiklos kontekstą.Mokykloje sistemingai analizuojami mokinių ugdymosi poreikiai. Kompetentingi ir kvalifikuoti mokytojai ir pagalbos mokiniui specialistai.Dalis mokytojų yra įvaldę integruoto mokymo modulį, kurį sėkmingai taiko mokinių mokymui(si) mokytis – rasti, atsirinkti, įprasminti žinojimą.Mokykloje sėkmingai ugdosi mokiniai, turintys negalią, dalis jų integruojami į bendrojo ugdymo klases. | Mokytojai fragmentiškai pastebi ir ugdo mokinių gabumus bei talentus.Nepakankamas ugdymo proceso diferencijavimas ir individualizavimas.Didėjant mokinių, turinčių specialiųjų poreikių, skaičiui, trūksta lėšų suformuoti naujus etatus specialistams, dirbantiems su šiais mokiniais. Tik dalis mokytojų yra įvaldę įvairias vertinimo strategijas ir būdus, kuriuos naudoja ugdymo(si) proceso bei daromos mokinio pažangos stebėjimui ir įvertinimui.Dalis mokyklos bendruomenės narių neturi pakankamai žinių apie negalią turinčius asmenis, bendravimo, bendradarbiavimo įgūdžių.Nepakankamai išnaudojamas kolegialus bendradarbiavimas. | Dalyvavimas kolegų meistriškumo klasėse, autoriniuose seminaruose, kvalifikacijos kėlimo kursuose, stebėtų pamokų aptarimas su kuruojančiais vadovais suteiktų žinių apie šiuolaikinę pamoką ir tobulintų mokytojų pamokinės veiklos organizavimo kompetencijas.Atliekami tyrimai, diagnostinio vertinimo rezultatai sudarytų galimybę laiku atpažinti individualius ugdymosi poreikius, polinkius bei galimybes.Kilus ugdymo(si), psichologinių ar socialinių problemų bei grėsmių, mokiniai sulauktų specialistų pagalbos.Formuoti mokyklos bendruomenės teigiamą požiūrį į specialiųjų poreikių turinčius vaikus. SUP specialistai skleistų gerąją darbo patirtį apie specialiuosius ugdymosi poreikius turinčių mokinių ugdymo aspektus. | Jaučiama neigiama nepakankamo socialinio-ekonominio ugdytinių šeimų lygio įtaka.Galimi patyčių, neigiamo požiūrio atvejai į mokinius su negalia.  |
| Ugdymo(si) aplinkos | Įranga ir priemonės tikslingai panaudojamos ugdymo(si) tikslams pasiekti.Turima įranga užtikrina mokinių saugumą mokykloje ugdymo proceso metu. Mokykla yra strategiškai patrauklioje miesto vietoje (šalia kultūros centro, stadiono, sporto komplekso, miesto parko). | Ne visose metodinėse grupėse efektyviai išnaudojamos vidinės ir išorinės edukacinės aplinkos.Mokyklos aplinka iš dalies pritaikyta mokinių aktyviam ugdymui(si), dažniausiai mokymas(is) vyksta mokykloje. Socialiai nepalankus mokyklos mikrorajonas ir nesaugi infrastruktūra. Netolygus bendras IKT naudojimo lygis, edukacinių aplinkų išnaudojimas. | Mokytojams sudaromos sąlygos rengti programas ir pagal jas organizuoti užsiėmimus įvairiose edukacinėse aplinkose.Mokytojai sudaro galimybę tobulėti mokiniams, turintiems įvairius mokymosi stilius.Mokytojai rengia ir įgyvendina integruotas dalykų programas, praktikuoja inovatyvius mokymo metodus, vykdo įvairią projektinę veiklą.Galimybė tobulėti įvairius mokymosi stilius turintiems mokiniams.Stiprėja mokinių mokymosi motyvacija.Sutvarkyti elektroninį patekimą į mokyklos pastatą | Trūkstant MK lėšų tik iš dalies įgyvendinamos mokiniams skirtos pažintinės edukacinės programos, kurias organizuoja netradicinėse aplinkose įsikūrusios institucijos. Nesaugi aplinka silpnina mokyklos įvaizdį.Mažėja mokytojų motyvacija. |
| Lyderystė ir vadyba | Pedagogai vertina savo veiklą ir jos rezultatus, asmeninės kompetencijos ribas ir planuoja būtinas profesinio tobulėjimo sritis.Mokytojai ir mokyklos administracija mokosi pasinaudodami įvairiomis galimybėmis: virtualūs seminarai, metodinė diena, konferencijos, mokyklos psichologės seminarai ir kt.Efektyvi darbo grupių veikla.Strateginiai planai, veiklos programos grindžiami bendrai apmąstytu pedagoginės bendruomenės sutarimu.Visiems bendruomenės nariams suteikiama laisvė iniciatyvai | Mokykloje tik iš dalies reiškiasi pasidalyta lyderystė: tik dalis bendruomenės narių pasinaudoja suteikta laisve rodyti iniciatyvą, prisiimti atsakomybę už iniciatyvas, sprendimus ir jų įgyvendinimą.Silpna tėvų lyderių grupės veikla.Nepakankamas susitarimų laikymasis.Dalies pedagogų nepakankamas darbiavimas su tėvais.Nepakankamas dalies bendruomenės narių dalyvavimas mokyklos veikloje, jos įsivertinime.Dalis pedagogų nepasitiki savimi, bijo prisiimti atsakomybę už iniciatyvas | Formuojant tėvų lyderių grupę, jos nariais išrinkti pilietiškai atsakingus ir iniciatyvius tėvus.Mokyklos administracija skatintų mokyklos bendruomenę susitelkti veiklai ir stengtis dėl mokyklos sėkmės.Lyderių veikla padės telkti mokyklos bendruomenę pokyčiams. | Krūvio mažėjimas dėl mažėjančio mokinių skaičiaus mokykloje skatina psichologinę – emocinę įtampą tarp mokytojų, stabdo dalijimąsi gerąja patirtimi. Mokyklos psichologas nepajėgus konsultuoti bendruomenės jai svarbiais darbo etikos klausimais.Mažai dėmesio skiriama tėvų lyderių paieškai, šios grupės narių mokymams organizuoti bei veiklai tobulinti. |

2. Pasiekimai ir rezultatai.

**2.3.Pasiekimai ir rezultatai:**

2017 metais 2, 4, 6, 8 klasių mokiniai dalyvavo nacionaliniame mokinių pasiekimų patikrinime (NMPP). NMPP užduotis atliko 58 antrokai (96%), 51 ketvirtokas (89,5%), 61 šeštokas (94,1%), 45 aštuntokai (98,1%). Patikrinime nedalyvavo lavinamųjų klasių mokiniai. NMPP ir klausimynų rezultatai leidžia palyginti šalies, savivaldybės ir mokyklos rezultatus. Rodikliai perskaičiuoti į standartizuotus taškus taip, kad šalies rodiklis visada lygus nuliui. Jei rodiklio reikšmė mažesnė už nulį, tai parodo, kad mokiniams sekasi prasčiau nei šalies mastu.

Analizuojant antros klasės procentinį rodiklį pagal mokomuosius dalykus (procentais), matematikos (77,7%), rašymo – teksto kūrimo - (78,8%) rašymo – kalbos sandaros pažinimo - (86,0%) rodikliai aukštesni nei Radviliškio rajono savivaldybės.

Ketvirtos klasės mokiniams geriausiai sekėsi atlikti standartizuotus pasaulio pažinimo (0,35), skaitymo (0,26), ir rašymo (0,24) testus. Mokėjimo mokytis (-0,12), mokyklos klimato (-0,04) rodikliai šiek tiek atsilieka nuo šalies vidurkio, bet šie rezultatai atitinka Radviliškio rajono savivaldybės mokinių rodiklius.

Šeštokams geriausiai sekėsi atlikti skaitymo testus (0,47), geri ir savijautos mokykloje (0,38) radikliai. Tačiau reikėtų atkreipti dėmesį analizuojant patyčių situacijos (-0,23) rodiklį bei standartizuotus matematikos (-0,31), rašymo (-0,26) testus. Būtina paminėti, kad praėjusiais mokslo metais patyčių situacijos rodiklis buvo geresnis nei Radviliškio rajono savivaldybės mokinių rodiklis.

Geras aštuntokų savijautos mokykloje (0,38) rodiklis, o patyčių situacijos mokykloje rodiklis siekia -0,23. Nepakankamai geri matematikos (-0,31), skaitymo (-0,47) ir rašymo (-0,26) testų rezultatai. Nors matematikos, skaitymo, rašymo testų aukštesnysis lygis šiek tiek prastesnis nei šalies, bet atitinka Radviliškio rajono savivaldybės mokinių rodiklius.

Atsižvelgiant į tai, kad mokykloje šių mokslo metų nacionalinio mokinių pasiekimų patikrinimo (NMPP) rezultatų analizė atskleidė, kad pastebėtas neigiamas patyčių situacijos rodiklis, tikslinga tęsti patyčių prevenciją. Klasėse tęsiama Olveus patyčių prevencijos programos kokybės užtikrinimo sistema (OPKUS). Taip pat mokyklos mokiniai ir jų tėveliai įtraukti į universalią prevencinę ugdymo programą „EBRU“, skirtą ugdyti emocines socialines kompetencijas per šeimos modulį. Dar ši programa ugdo šeimos emocinį intelektą, gerina tarpusavio santykius šeimoje, lavina socialinius ir bendravimo įgūdžius, įtraukia visus šeimos narius į neformalaus ugdymo procesą. Taip pat 5 klasių mokiniams įvestas lietuvių kalbos modulis, 6, 7, 8 klasių mokiniams skirtos konsultacinės valandos. Atostogų metu dalykų mokytojai organizuoja papildomas individualias konsultacijas.

2016-2017 mokslo metais dešimtoje klasėje mokėsi 21 mokinys. Visi mokiniai sėkmingai mokėsi ir baigė dešimtą klasę. PUPP atliko 18 mokinių, o 3 buvo atleisti nuo patikrinimų. Lietuvių kalbos pasiekimų patikrinimą sėkmingai atliko 17 mokinių; tik vieno mokinio įvertinimai yra neigiami. Matematikos pasiekimų patikrinimą sėkmingai atliko 16 mokinių (du neigiami įvertinimai). Tai sudaro 95,23% (lietuvių kalba) ir 90,51% (matematika) laikiusių PUPP dešimtokų. PUPP pažymiai atitinka metinius dešimtokų įvertinimus. Visiems 21 dešimtą klasę baigusiam mokiniui išduotas pagrindinio ugdymo pasiekimų pažymėjimas. Ir 21 jaunuolis, baigęs Gražinos pagrindinę mokyklą, toliau mokosi įvairiose mokymosi įstaigose.

**3. Įstaigos teikiamos paslaugos**.

Mokykla vykdo pradinio, pradinio specialiojo, pagrindinio ir pagrindinio specialiojo ugdymo programas, užtikrina gerą švietimo kokybę. Organizuoja specialiųjų poreikių mokinių ugdymą, teikia švietimo pagalbą mokiniams, turintiems intelekto sutrikimų, tenkina individualiuosius ugdymo(si) poreikius, siūlo ir taiko skirtingus ugdymo(si) būdus ir metodus.

Pedagogai kuria ir įgyvendina dalykų modulius ir pasirenkamuosius dalykus, orientuotus į mokinio prigimtinių galių plėtojimą, atsižvelgdami į bendražmogiškųjų ir tautinių vertybių puoselėjimą, natūralią individualią psichinių ir fizinių procesų raidą.

Yra įgyvendinamos kryptingo meninio ugdymo ir ekologinio ugdymo bei neformalaus mokinių švietimo programos, kuriose dalyvaudami mokiniai tenkina meninio, kūrybinio ir aplinkosauginio ugdymosi poreikius.

Mokykloje yra teikiama mokiniams švietimo pagalba, socialinė parama, sveikatos priežiūros paslaugos. Vaiko gerovės komisija koordinuoja prevencinį darbą, švietimo pagalbos teikimą, švietimo programų individualizavimą mokiniams, turintiems specialiųjų ugdymosi poreikių, atlieka mokinio specialiųjų ugdymosi poreikių pirminį įvertinimą, padeda numatyti kritines situacijas ir kitas, su mokinio gerove susijusias, funkcijas.

Mokykla, organizuodama ugdymą karjerai, vadovaujasi Profesinio orientavimo vykdymo tvarkos aprašu. 9-10 klasių mokiniai supažindinami su paklausiomis profesijomis, mokyklai aktyviai bendradarbiaujant su artimiausiomis profesinio ugdymo įstaigomis.

Yra įsteigta ir sėkmingai veikia prailgintos dienos grupė 1-5 klasių mokiniams, kur įvairaus amžiaus vaikai žaisdami pratinami prie knygos, lavinamas jų kūrybiškumas, mokosi bendrauti su bendraamžiais ir suaugusiais.

Atnaujintose bibliotekos-informacinio centro patalpose mokiniai atlieka individualias užduotis, mokytojai veda integruotas pamokas, seminarus, konferencijas, vyksta įvairi kultūrinė –popamokinė veikla: kūrybinių darbų parodos, rašytojų ir žymių datų sukaktys, knygų dovanojimo akcijos, pasakų popietės, pirmosios knygelės šventės.

Užtikrinant vaikų užimtumą atostogų metu, mokiniams yra organizuojama vasaros stovykla „Supermenai“, kurioje pedagoginė bendruomenė ir tėvų lyderių grupės atstovai planuoja ir vykdo aukštos kokybės aktyvią ir kryptingą veiklą, mokiniams yra lavinamos komunikavimo ir socialinė kompetencijos, jie turi galimybę saviraiškai bei bendruomenystės poreikių realizacijai.

Mokykloje organizuojamas mokinių maitinimas, kurį vykdo VĮ „Kretingos maistas“.

Mokykla nuomoja sporto salę fiziniams ir juridiniams asmenims. Lėšos, gautos už šias paslaugas, yra įtrauktos į mokyklos biudžeto finansavimą.

Mokykloje veikia dienos centras „Meleta“ neįgaliems vaikams ir jaunuoliams. Teikiama dienos socialinė globą asmenims nuo 7 iki 21 metų amžiaus, turintiems intelekto sutrikimą ar kompleksinę negalią bei nustatytus didelius ir labai didelius specialiuosius poreikius, siekiant didesnio savarankiškumo ir didinant galimybę dalyvauti bendruomenės gyvenime. Lankytojams sudarytos tinkamos sąlygos ugdyti socialinius, kūrybinius gebėjimus, fizinį aktyvumą. Veiklos organizuojamaos pagal individualius lankytojų gebėjimus, palaikomi ryšiai su vietos bendruomene, formuojamas pozityvus bendruomenės požiūris į asmenis turinčius negalią.

**4. Vadovo indėlis, tobulinant įstaigos administravimą**.

Mokyklai vadovauju demokratiškai. Veiklos, planai, programos rengiami kolegialiai, svarstomi viešai, sudaromos darbo grupės. Mokykloje sudarytos sąlygos savivaldos institucijų veiklai. Mokykloje veikia Mokyklos taryba, Mokytojų taryba, Metodinė taryba, Darbo taryba. Minėtos institucijos teikia pasiūlymus aktualiais planavimo klausimais, ugdymo turinio tradicijų puoselėjimo, renginių organizavimo, problemų sprendimo klausimais.

Savo asmeniniu pavyzdžiu skatinu mokytojus rūpintis tinkama kvalifikacija ir būtinomis kompetencijomis. 2017 metų kovo mėnesį dalyvavau kompetencijų įsivertinime Mokyklų tobulinimo centre.

Esu Radviliškio rajono švietimo įstaigų vadovų asociacijos pirmininkas. 2017 metais kartu su kolegomis inicijavau mokyklų vadovų įstojimą į Švietimo įstaigų vadovų profesinę sąjungą. 2017 metais inicijavau ilgosios priešmokyklinės grupės įkūrimą mokykloje, kurioje lavinami 22 vaikai.

Siekdamas įgyvendinti Geros mokyklos strategiją didelį dėmesį skiriu mokymosi aplinkos kūrimui, kurią apima fiziniai ir socialiniai aspektai.

**5. Įstaigos veiklos kokybės įsivertinimas.**

2017 metais mokyklos veiklos kokybės vidinio įsivertinimo grupė giluminiam auditui pasirinko veiklos rodiklį 2.1.2. „Lyderystė“.

Tyrimo naujumas ir aktualumas. Lietuvai vis giliau įleidžiant šaknis Vakarų erdvėje, švietimas atlieka esminį vaidmenį ugdant visuomenės pilietiškumą, stiprinant kūrybiškumą, kuriant sumanią, modernią ir atvirą visuomenę. Lūkesčiai mokyklų atžvilgiu auga, mokykloms keliami vis didesni reikalavimai. Mokykla tampa švietimo sistemos, o kartu ir visos visuomenės pokyčiu centru.

Vienas svarbiausių veiksnių, lemiančių sėkmingą šiuolaikinės mokyklos veiklą , yra lyderystė. Ji suvokiam ne kaip individualus reiškinys, o kaip sudėtingas sisteminis procesas. Ji atlieka pagrindinį vaidmenį gerinant mokyklos veiklos rezultatus, nes daro įtaką mokytojų motyvacijai ir sugebėjimams, taip pat veikia mokyklos klimatą bei aplinką, padeda pasiekti geresnių mokymo(si) rezultatų.

Atsižvelgiant į tai, kad lyderystės plėtra yra kiekvienos šiuolaikinės mokyklos siekiamybė, pasirinkome 2017-2018 m. tirti lyderystės reiškinį mokykloje įvairiais aspektais.

2016 m. gruodžio mėn. atlikę platųjį auditą pasirinkome nagrinėti 4 srities „Vadyba ir lyderystė“ 4.1.2. rodiklį „Lyderystė“.

2017 m. I pusmetį audito grupė rinko informaciją ir rengė „lyderystės“ sąvokos pristatymą mokyklos bendruomenei.

Veiklos etapai:

Kovo 14-21 dienomis, išklausė 6 akad. val. virtualų seminarą „Lyderis mokykloje. Koks jis? Kaip juo tapti?“ Lektorė L. Šerinė.

Nagrinėjo švietimo ir mokslo ministerijos leidinius: „Kiek lyderystės surasta Lietuvos mokykloje?” ir „Mokytojas lyderis – visuomenės varomoji jėga“.

2017 m. II pusmetis:

Nagrinėjo J. Kačkienės magistro baigiamąjį darbą „Lyderystės teorijos ir praktikos sąsaja bendrojo ugdymo mokykloje“ ir parengė klausimyną, kurio pagalba bus bandoma išsiaiškinti, koks pedagogų požiūris į lyderystę? Kodėl lyderystė reikalinga mokykloje ir kas jai trukdo plėstis“ Koks lyderystės modelis vyrauja mokykloje“ Kaip vertinama mokyklos vadovo lyderystės išraiška?

Atliks apklausą ir apibendrins rezultatus, kuriuos gruodžio mėn. pristatys mokyklos bendruomenei.

**6. Problemos, susijusios su įstaigos veikla ir vadovų siūlomi problemų sprendimo būdai.**

2017 metais vis dar didelė problema buvo MK lėšų stygius, tačiau šiais metais priimti sprendimai leidžia tikėtis labai mažo deficito 2018 metais ir dar mažesnio vėlesniais.

Ankstesnėse ataskaitose minėtos temperatūros užtikrinimo problemos nėra išspręstos ir tapo dar aktualesnėmis, nes pastatas kasmet nusidėvi, sensta, o renovacija atidėliojama.

Nors mokykloje formaliai netrūksta jokios disciplinos specialisto, labai neramina tai, kad visiškai nesikreipia dėl darbo jauni mokytojai, o mokyklos mokytojų amžius vidurkis jau perkopė 50 metų.

Direktorius Laisvūnas Vaičiūnas